stanford-oval/wikipedia huggingface dataset:
גוש בחזה

| --- | --- |

גוש בשד הקשור לפטמה הפוכה וגומה על העור. הסיבה הבסיסית הייתה סרטן השד.
 שכיחות:  שכיח
 סיבות:  שד פיברוציסטי, פיברואדנומה, מסטיטיס, ציסטה חלבית, סרטן השד
 תסמינים:  אזור בשד אשר מרגיש שונה משאר הרקמה הסובבת
 אבחון:  אבחון עצמי, דימות רפואי, ביופסיה
 טיפול:  תלוי בגורם הגוש
 סיווגים
 ICD-10:  N63 
 ICD-11:  MF30 
 
גוש בחזה הוא בליטה מקומית בבית החזה, אשר מרגישה שונה מהרקמה הסובבת. בנוסף, כאבים בחזה, הפרשות מהפטמה או שינויים בעור יכולים להתרחש כתוצאה מהתפתחות הגידול. ממצאים מדאיגים יכולים לכלול גידולים אשר מרגישים קשים, לא זזים בקלות, בעלי צורה לא מוגדרת או מעוררים תחושה שהם מחוברים בחוזקה לרקמה המקיפה.
הסיבות להופעת גידולים בחזה יכולות להיות שינויים פיברוציסטיים, פיברואדנומה, זיהום בשד, ציסטה חלבית וסרטן השד. סרטן השד מהווה כ-10% מכלל גידולי החזה. האבחנה היא בדרך כלל על ידי בדיקה, דימות רפואי ולקיחת ביופסיה מהרקמה. ביופסיה זו מתבצעת על ידי החדרת מחט חלולה ודקה לתוך הרקמה הנגועה ולקיחת דגימה אשר תיבדק לאחר מכן מתחת למיקרוסקופ. לפעמים בדיקת חוזרת תידרש.
הטיפול תלוי בסיבה לגידול. הטיפול יכול לנוע החל מתרופות פשוטות לשיכוך כאבים ועד הסרת הגידול בניתוח. חלק מהגידולים יכולים לעבור גם ללא טיפול. גידולים בחזה נפוצים מאד והם אחת התלונות הקשורות לשד השכיחות ביותר בקרב נשים.
סוגים > ציסטות ואבצסטים

| ממצאים | אחוזים |
| --- | --- |
שד פיברוציסטי: 40%
ללא מחלה: 30%
פיברואדנומה: 7%
סוגים אחרים של שד פיברוציסטי: 13%
סרטן השד: 10%

ציסטת השד היא שק לא-סרטני, נוזלי בשד. הם בדרך כלל מרגישים חלקים או גמישים מתחת לעור ויכולים להיות די כואבים או לא לגרום כאב בכלל. ציסטות נגרמות על ידי ההורמונים השולטים במחזור החודשי ונדירות אצל נשים מעל גיל 50.
ציסטה חלבית היא ציסטה לא-סרטנית, שק סגור או ציסטה מתחת לעור הנגרמת על ידי תעלות סתומות באזור של זקיק השיער. גירוי הורמונלי או פציעה עלול לגרום להם לגדול אך אם לא מתגלים סימפטומים, טיפול רפואי אינו נדרש.
אבצס השד הוא כיס לא-סרטני של זיהום בתוך השד. אבצסטי השד יכולים להיות די כואבים ולגרום לעור מעל השד להפוך אדום או להרגיש חם או מוצק. אבצס השד שכיח ביותר אצל נשים מניקות.
סוגים > גידולים

אדנומות הם גידולים חריגים לא סרטניים של רקמת בלוטת השד. הצורה השכיחה ביותר של גידולים אלה, פיברואדנומות, מופיעה לרוב אצל נשים בגילאי 15–30 ובנשים ממוצא אפריקאי. צורתם בדרך כלל עגולה, בעלת גבולות חלקים והם קשים למגע. גידולי אדנומות לא מקושרים לסרטן השד.
פפילומות אינטראדקטאליות, הם גידולים דמויי יבלות בצינורות השד. גידולים אלו מורגשים בדרך כלל מתחת לפטמה ויכולים לגרום להפרשות דם מהפטמה. בקרב נשים בגיל המעבר עלול להופיע גידול אחד, בעוד שבנשים צעירות יש סבירות יותר גבוהה להופעת מספר גידולים, בשד אחד או בשניהם.
סרטן השד בדרך כלל מתבטא בגוש נוקשה שצורתו חריגה ולא ברורה, והתחושה היא כי הגוש מחובר לעור או לרקמה בפנים השד. סרטן השד יגרום לכאבים רק במקרים נדירים ויכול להתפתח בכל אזור בחזה ובפטמה.
סוגים > גושי שומן

נמק שומן זהו מצב שבו תאי השומן הנורמליים של השד הופכים לגושים עגולים.
הסימפטומים יכולים לכלול כאב, מוצקות, אדמומיות או חבלות. נמק שומן בדרך כלל נעלם ללא טיפול, אך יכול ליצור רקמה צלקתית קבועה שעשויה להופיע כחריגות בממוגרפיה.
ליפומה היא גוש לא-סרטני של רקמת שומן רכה למגע, בדרך כלל ניתנת לטלטלה ואינה מכאיבה.
סוגים > אחר

המטומות וסרומות בחזה עלולות להיראות כמו נפיחות מקומית של השד. סרומות הן סיבוך שכיח של ניתוח שד. המטומות, יכולות להופיע גם לאחר ניתוח שד או פגיעה בחזה, או לעיתים רחוקות יותר, להופיע באופן ספונטני בחולים עם קואגולופתיה (בעיה במנגנון קרישת דם).
אבחון

גושים בחזה מתגלים לעיתים קרובות במהלך בדיקה עצמית של השד או במהלך בדיקה שגרתית. אם מבחינים בגוש ייחודי בחזה, דרך הפעולה הטובה ביותר היא לקבוע אבחון אצל רופא אשר יכול לאבחן בצורה הטובה ביותר את סוג הגוש ולהחליט על אסטרטגיית טיפול.
אנשים צריכים לוודא כי הרשומות הרפואיות של כל מחלות הקשורות לשד נשמרות,מכיוון שזה מקל על אבחון במקרה של מופע חוזר או מעקב.
טיפול

טיפול בגושים בחזה משתנה ותלוי בסוג הגידול. ציסטות שד סטנדרטיות ואבצסטים דורשים טיפול בניקוז, ואילו ציסטות חלביות וגושי שומן דורשים הסרה באמצעות הליך כירורגי.
טיפול > טיפול בפיברואדנומה

קיימות מספר שיטות לטיפול בפיברואדנומה: "לחכות ולראות" כיצד היא מתפתחת, ניתוח ופעולות כירורגיות פולשניות מינימליות.
השיטה של "לחכות ולראות" מתאימה לחלק קטן מסוגי הפיברואדנומות, וכרוכה בשגרה של ביקורות כל חצי שנה עד שנה.
ניתוח היא השיטה העתיקה והנפוצה ביותר להסרת פיברואדנומות, אבל יש לה מספר חסרונות. ניתוח דורש לרוב הרדמה כללית ושהייה ממושכת בבית החולים. בנוסף עלול להשאיר צלקות משמעותיות באזור החתך שהתבצע.
האלטרנטיבה של פעולות כירורגיות פולשניות מינימליות כוללת ביופסיה וקריוסורגיה (שימוש בקור קיצוני כדי להרוס רקמות לא נורמליות או חולות). הסרת הגידול באופן הדרגתי בעזרת ביופסיה, מתבצעת באמצעות מכשיר ואקום. הליך זה עשוי להיות יעיל, אך לעיתים קרובות לא יסיר את כל הגידול ולכן עלול לעודד צמיחה מחודשת. בשיטת הקריוסורגיה, גישוש מונחה אולטראסאונד מוחדר לגידול דרך חתך קטן בשד. בעזרת טמפרטורה קרה קיצונית מקפיאים את הנגע, אשר בסופו של דבר נהרס ונספג מחדש לגוף.
ראו גם

פיברואדנומה
מסטיטיס
שד פיברוציסטי
סרטן השד
אדנומה
ליפומה
לקריאה נוספת

Benedict, S., Williams, R. D., & Baron, P. L. (1994). Recalled anxiety: from discovery to diagnosis of a benign breast mass. In Oncology nursing forum (Vol. 21, No. 10, pp. 1723-1727).
Debbas, E. (1994). U.S. Patent No. 5,301,682. Washington, DC: U.S. Patent and Trademark Office.
Subashini, T. S., Ramalingam, V., & Palanivel, S. (2009). Breast mass classification based on cytological patterns using RBFNN and SVM. Expert Systems with Applications, 36(3), 5284-5290.
הערות שוליים

1 2 3 4 5 6 7 8 9  Breast Masses (Breast Lumps) - Gynecology and Obstetrics, Merck Manuals Professional Edition (באנגלית)
1 2 3 4  Susan Klein, Evaluation of palpable breast masses, American Family Physician 71, 2005-05-01, עמ' 1731–1738
↑  Ying-Hua Yu, Wei Wei, Jian-Lun Liu, Diagnostic value of fine-needle aspiration biopsy for breast mass: a systematic review and meta-analysis, BMC Cancer 12, 2012-01-25, עמ' 41 doi: 10.1186/1471-2407-12-41
↑  Breast lumps, nhs.uk, ‏2017-10-20 (באנגלית)
↑  Hindle, William H., Breast Care : a Clinical Guidebook for Women's Primary Health Care Providers, New York, NY: Springer New York, 1999, עמ' 12
↑  Brooke Salzman, Stephenie Fleegle, Amber S. Tully, Common breast problems, American Family Physician 86, 2012-08-15, עמ' 343–349
↑  Robbins basic pathology, 8th ed, Philadelphia, PA: Saunders/Elsevier, 2007, עמ' 739
1 2 3 4 5 6 7 8 9  Benign Breast Lumps, WebMD (באנגלית)
↑  Demedicalizing Women's Health, Gyan Publishing House, 2010. (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ביופסית מחט דקה
גרהם סימסיון

| --- | --- |

 לידה:  1956 (בן 68 בערך) אוקלנד, ניו זילנד 
 מדינה:  אוסטרליה, ניו זילנד 
 מקום לימודים:  אוניברסיטת מלבורן, אוניברסיטת מונש 
 שפות היצירה:  אנגלית 
 בן או בת זוג:  Anne Buist 
 graemesimsion.com
 
גרהם סימסיון (באנגלית: Graeme C. Simsion) הוא סופר, תסריטאי, מחזאי ומנהל מערכות מידע אוסטרלי ממוצא ניו זילנדי.
ביוגרפיה

סימסיון נולד באוקלנד שבניו זילנד בשנת 1956 ומתגורר כיום באוסטרליה. הוא בעל תואר שני בכלכלה ותואר דוקטור מטעם אוניברסיטת מלבורן. במהלך חייו כתב תסריטים, סיפורים קצרים ומחזות, וכן התמחה בייעוץ עסקי וניהול מערכות מידע. בשנת 1982 הקים חברת ייעוץ מצליחה, Simsion Bowles & Associates, שהעסיקה 70 עובדים ב-3 ערים שונות ונמכרה בשנת 1999. הוא פרסם שני ספרים וכן מאמרים שעסקו בניהול מערכות מידע והרצה בנושא ברחבי העולם. בנוסף הקים סימסיון חברה לייבוא יינות בשם Pinot Now יחד עם סטיבן נוטון.
פרויקט רוזי הוא ספר הפרוזה הראשון של סימסיון. הרומן זכה להצלחה חסרת תקדים עוד בטרם פורסם, כאשר נמכר ליותר משלושים וחמש מדינות בעולם וגרף מקדמות של כשני מיליון ליש"ט. כתב היד של הרומן זכה בשנת 2012 בפרס Victorian Premiere's Unpublished Manuscript, המוענק ליצירות הרואות אור באוסטרליה. הספר השני, ספר המשך ל"פרויקט רוזי",נקרא בשם אפקט רוזי, יצא לאור באנגלית ב-2014, וב-2015 הגיע לישראל. הספר השלישי, הכל בגלל רוזי הוא "רומן חכם, מצחיק ומעורר מחשבה על גידול ילדים בימינו, על האופן שבו נתפסת שוֹנוּת אישיותית, ועל התוויות שהחברה ממהרת להצמיד לאנשים שלא עומדים בנורמות המקובלות".
סימסיון נשוי לאן בויסט (Anne Buist), פרופסור לפסיכיאטריה, ולהם 2 ילדים.
ספרים ומאמרים

פרויקט רוזי (The Rosie Project), בהוצאת אחוזת בית (2013), תורגם לעברית על ידי סיון בסקין.
אפקט רוזי (The Rosie Effect), בהוצאת אחוזת בית (2014). תורגם לעברית על ידי סיון בסקין.
צעד ועוד צעד- יחד עם אשתו אן בויסט (Two Steps Forward) בהוצאת תכלת (2018) תורגם לעברית על ידי מור רוזנפלד.
הכל בגלל רוזי (The Rosie Result), בהוצאת אחוזת בית (2019). תורגם לעברית על ידי דנה טל.
Data Modelling Essentials by Graeme Simsion & Graham Witt, 2004 3rd ed, Morgan Kaufmann, San Francisco ISBN 0126445516
Data Modelling: Theory and Practice by Graeme Simsion, 2007, Technics Publications, ISBN 978-0977140015
Simsion, Milton and Shanks: Data Modeling: Description or Design?, May, 2012.
Moody, D and Simsion, G: Justifying Investment in Information Resource Management, Australian Journal of Information Systems, September, 1995.
A Structured Approach to Data Modelling, Australian Computer Journal, August,1989.
Simsion, G.C and Symington, J.A: A Comparison of Network and Relational Database Architectures in a Commercial Environment, Australian Computer Journal, November, 1981.
הערות שוליים

↑  Graeme Simsion, ב"textpublishing.com".
↑  Pinot Now - Who are we.
↑  גרהם סימסיון, באתר אחוזת בית.
↑  4=גרהם סימסיון, באתר אחוזת בית
↑  PROF ANNE BUIST, באתר אוניברסיטת מלבורן.
| --- | --- |
בקרת זהויות :  NLI: 987007529058105171  PLWABN: 9810703318905606  BIBSYS: 90814051  BnF: cb16764389t (data)  CANTIC: a11785627  GND: 103507009X  ISNI: 0000 0001 1725 3096  LCCN: n93096585  MusicBrainz: 894a04f6-d92e-473d-b77e-c84757eb4801  NKC: xx0179205  NLA: 52022582  NTA: 356083047  SELIBR: 388759  SUDOC: 104568054  VIAF: 166424190   WorldCat (עם VIAF): 166424190
גרנולוציטופניה

גרנולוציטופניה (Granulocytopenia) ידוע גם כגרנולופניה (Granulopenia), היא לויקופניה (חוסר בתאי דם לבנים), בעיקר של נויטרופילים (תת-סוג של תאי דם לבנים), שגורמת לנויטרופניה (ירידה בכמות הנויטרופילים בדם). הפרעה זו מייצגת חוסר בקבוצה עיקרית אחת של תאי דם לבנים שנלחמים בזיהומים. בעלי הפרעה זו חשופים לזיהומים עקב דיכוי מערכת החיסון שלהם.
בגרנולוציטופניה, הריכוז של גרנולוציטים (קבוצה עיקרית של תאי דם לבנים שכוללת נויטרופילים, באזופילים ואאוזינופילים) יורד מתחת ל-500 תאים/מ"מ³ של דם, ריכוז של פחות מ-25% מהערך הנורמלי. גרנולוציטופניה היא הפרעה חמורה פחות מאגרנולוציטוזיס ויכולה לכלול מספר רב יותר של תתי-סוגים של תאי דם לבנים מאשר נויטרופניה.
אטימולוגיה

מקור המונח הוא מהשפה היוונית: גרנולוציט, קבוצת תאי דם לבנים; פניה, חוסר.
המונחים גרנולוצטיפניה, אגרנולוציטוזיס ונויטרופניה משמשים לעיתים בערבוביה. אגרנולוציטוזיס מציין הפרעה חמורה יותר מאשר גרנולוציטופניה, ונויטרופניה מציינת חוסר בנויטרופילים (תא הגרנולוציט הנפוץ ביותר) בלבד.
ליתר דיוק, גרנולוציטופניה הוא מונח המשמש באופן תקין לציון ספירת נויטרופילים אבסולוטית (ANC) של פחות מ-500 תאים למיקרוליטר, כאשר אגרנולוציטוזיס שמור למקרים עם
ספירת נויטרופילים אבסולוטית (ANC) של פחות מ-100 תאים למיקרוליטר.
המונחים הבאים יכולים לשמש בהתייחסות פרטנית לסוג הגרנולוציט:
חסר בנויטרופילים: נויטרופניה (נפוץ ביותר)
חסר באאוזינופילים: אאוזינופניה (לא נפוץ)
חסר בבאזופילים: באזופניה (נדיר ביותר)
אבחון

אבחון גרנולוציטופניה מתבצע לאחר ספירת דם כוללת (CBC), שהיא בדיקת דם שגרתית. התוצאה לערך ספירת נויטרופילים אבסולוטית (ANC) יהיה פחות מ-500 תאים/מ"מ³ של דם. סוגי תאי דם אחרים יהיו בדרך כלל בגדר הנורמה.
על מנת לאבחן גרנולוציטופניה באופן רשמי, יש לשלול מצבים פתולוגיים אחרים בעלי תסמינים דומים, כגון אנמיה אפלסטית, המוגלובינוריה לילית פראוקסימלית (PNH) (סוג של אנמיה המוליטית כרונית שבה עקב חוסר בחלבונים המגינים על תאי דם אדומים יש הרס של תאי הדם האדומים), תסמונת מיאלודיספלסטית (MDS), ולוקמיה על שלל סוגיה. לשם כך יש לבצע בדיקת מח עצם, שמראה כמויות וסוגי תאים תקינים, עם פרומילוציטים (אחד השלבים המוקדמים בהתפתחות גרנולוציטים) לא מפותחים. אותם פרומילוציטים לא מפותחים, היו אמורים להבשיל לגרנולוציטים החסרים.
טיפול

בחולים ללא סימני זיהום, הטיפול הכולל מעקב קפדני ביחד עם ספירות דם סדרתיות, טיפול בגורם הפוגע, והסבר על משמעות הופעת חום אצל חולה זה.
עירוי של גרנולוציטים יכול להיות פתרון לבעיה. הבעיה היא שאורך החיים של גרנולוציטים בזרם הדם היא ~10 שעות (ועד ארבעה ימים בטחול וברקמות אחרות), מה שנותן השפעה קצרת טווח ביותר. בנוסף, יש סיבוכים רבים בפרוצדורה שכזו.
ראו גם

אגרנולוציטוזיס
גרנולוציטים
נויטרופילים
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גריגורי אוסטר

| --- | --- |

 לידה:  27 בנובמבר 1947 (בן 76) אודסה, ברה"מ 
 מדינה:  רוסיה, ברית המועצות 
 שם עט:  Остёр 
 מקום לימודים:  מכון גורקי לספרות 
 שפות היצירה:  רוסית 
 יצירות בולטות:  38 תוכים 
 תקופת הפעילות:  מ-1974 
 פרסים והוקרה:  אמן כבוד של הפדרציה הרוסית  בפסקה זו רשומה אחת נוספת שטרם תורגמה 
 
גריגורי בנציונוביץ' אוסטר (ברוסית: Григорий Бенционович Остер; נולד ב-27 בנובמבר 1947) הוא סופר ותסריטאי רוסי. כתב תסריטים ליותר מ-70 סרטי אנימציה, ו"נחשב לאחד הסופרים הרוסיים החיים החשובים ביותר של ספרי ילדים." חבר במועצה הציבורית של הקונגרס היהודי-רוסי.
ביוגרפיה

אוסטר נולד באודסה וגדל ביאלטה. לאחר שלוש שנים בצי הים הצפוני, למד במוסקבה במכון לספרות מקסים גורקי.
חיבר יצירות רבות לילדים, כגון "סיפור עם פרטים", "עצות מזיקות לבנים ולבנות", "לא בא בחשבון". כתב תסריטים לסרטי אנימציה כגון "38 תוכים", ולסרט עלילתי. ארבעה סיפורים הוצגו בסדרת החדשות של יראלש.
בסוף שנות התשעים כללו מיכאיל אפשטיין ואלכסנדר גניס את גריגורי אוסטר ברשימת "המי ומי בפוסט-מודרניזם הרוסי". ברשימה זו של 170 שמות, אוסטר הוא סופר הילדים היחיד ש"תרם לפיתוח הספרות הרוסית הפוסט-טוטליטרית". על פי הביקורת האסתטיקה שלו מובחנת על ידי "אקלקטיות סגנונית, סאבטקסט, ציטוט, משחק סימנים, אירוניה, פרודיה וסגנוּן."
בשנת 2004 הוא נבחר על ידי המינהל הנשיאותי של רוסיה לאחד מיוצרי האתר "נשיא רוסיה לילדי בית הספר".
מ-7 בספטמבר 2008 עד 18 ביולי 2009 הגיש יחד עם הזמר גלוקוזה את התוכנית "מתיחות ילדים" ב-STS.
הערות שוליים

↑  יצא לאור בעברית בתרגומו של רונן סוניס, הוצאת קדימה, 2019
↑  יצא לאור בעברית בתרגומו של רונן סוניס, הוצאת קדימה, 2021
↑   עופרה רודנר, "לא בא בחשבון", יצירה משעשעת שעוסקת בבעיות מילוליות בחשבון, באתר הארץ, 31 במרץ 2021
| --- | --- |
בקרת זהויות :  NLI: 987007306620505171  PLWABN: 9810662958405606  BnF: cb14046245h (data)  CiNii: DA1553819X  GND: 130544663  ISNI: 0000 0001 1885 5435  LCCN: no94037477  LNB: 000039477  MusicBrainz: 77a1ccba-baeb-47e6-9f43-64b3ca39fdee  NDL: 01235031  NKC: xx0048082  NTA: 32895652X  SUDOC: 17459772X  VIAF: 212617   WorldCat (עם VIAF): 212617
דייוויד סימן

דייוויד סימן (באנגלית: David Seaman; נולד ב-19 בספטמבר 1963) הוא כדורגלן עבר אנגלי ששיחק בעמדת השוער, המשמש כיום כמאמן השוערים של מועדון החובבים האנגלי, אף. סי. וומבלי.
סימן שיחק כשוערה של קבוצת ארסנל ב-564 משחקים במשך 13 עונות, בהן זכה בתשעה תארים. הוא נחשב לשוער המוצלח ביותר בתולדות ארסנל, אך מזוהה עם כישלונותיה הגדולים ביותר של הנבחרת הלאומית של אנגליה בשנות התשעים. סימן לבש את מדי הנבחרת ב-75 משחקים.
הערות שוליים

↑  nrg מעריב, קלאודיו קאניג'ה חוזר למגרשים, באתר nrg‏, 24 ביוני 2012
| נבחרת אנגליה – יורו 1996 |
| --- | --- | --- |
|  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס |  1 סימן •  2 ג. נוויל •  3 פירס •  4 אינס •  5 אדמס •  6 סאות'גייט •  7 פלאט •  8 גאסקוין •  9 שירר •  10 שרינגהאם •   11 אנדרטון •  12 האווי • 13 פלאוורס •  14 בארמבי • 15 רדנאפ • 16 קמפבל • 17 מקמנמן • 18 פרדיננד • 19 פ. נוויל • 20 סטון • 21 פאולר • 22 ווקר • מאמן: ונבלס | אנגליה |
| נבחרת אנגליה – מונדיאל 1998 |
| --- | --- | --- |
|  1 סימן •  2 קמפבל •  3 לה סו •  4 אינס •  5 אדמס •  6 סאות'גייט •  7 בקהאם •  8 באטי •  9 שירר •  10 שרינגהאם •   11 מקמנמן •  12 נוויל • 13 מרטין •  14 אנדרטון • 15 מרסון • 16 סקולס • 17 לי • 18 קיאון • 19 ל. פרדיננד • 20 אואן • 21 ר. פרדיננד • 22 פלאוורס • מאמן: הודל |  1 סימן •  2 קמפבל •  3 לה סו •  4 אינס •  5 אדמס •  6 סאות'גייט •  7 בקהאם •  8 באטי •  9 שירר •  10 שרינגהאם •   11 מקמנמן •  12 נוויל • 13 מרטין •  14 אנדרטון • 15 מרסון • 16 סקולס • 17 לי • 18 קיאון • 19 ל. פרדיננד • 20 אואן • 21 ר. פרדיננד • 22 פלאוורס • מאמן: הודל | אנגליה |
| נבחרת אנגליה – יורו 2000 |
| --- | --- | --- |
|  1 סימן •  2 ג. נוויל •  3 פ. נוויל •  4 קמפבל •  5 אדמס •  6 קיאון •  7 בקהאם •  8 סקולס •  9 שירר •  10 אואן •   11 מקמנמן •  12 סאות'גייט • 13 מרטין •  14 אינס • 15 בארי • 16 ג'רארד • 17 וייז • 18 בארמבי • 19 הסקי • 20 פיליפס • 21 פאולר • 22 רייט • מאמן: קיגן |  1 סימן •  2 ג. נוויל •  3 פ. נוויל •  4 קמפבל •  5 אדמס •  6 קיאון •  7 בקהאם •  8 סקולס •  9 שירר •  10 אואן •   11 מקמנמן •  12 סאות'גייט • 13 מרטין •  14 אינס • 15 בארי • 16 ג'רארד • 17 וייז • 18 בארמבי • 19 הסקי • 20 פיליפס • 21 פאולר • 22 רייט • מאמן: קיגן | אנגליה |
| נבחרת אנגליה – מונדיאל 2002 |
| --- | --- | --- |
|  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון |  1 סימן •  2 מילס •  3 א. קול •  4 סינקלייר •  5 פרדיננד •  6 קמפבל •  7 בקהאם •  8 סקולס •  9 פאולר •  10 אואן •   11 הסקי •  12 בראון • 13 מרטין •  14 ברידג' • 15 קיאון • 16 סאות'גייט • 17 שרינגהאם • 18 הרגריבס • 19 ג. קול • 20 וסל • 21 באט • 22 ג'יימס • 23 דאייר • מאמן: אריקסון | אנגליה |
| --- | --- |
בקרת זהויות :  ISNI: 0000 0000 3372 5658  LCCN: n98880008  VIAF: 51011465   WorldCat (עם VIAF): 51011465 
ערך זה הוא קצרמרבנושא כדורגלנים אנגלים. אתם מוזמנים לתרום לוויקיפדיה ו.
דיני רכוש (סרט)

| --- | --- |

 בימוי:  יואכים לאפוס 
 הופק בידי:  ג'וזף רושופ
 תסריט:  יואכים לאפוס   פרנסואה פירו
 עריכה:  סופי וראקרוסי
 שחקנים ראשיים:  איזבל הופר   ז'רמי רנייה   יאניק רנייה   כריס קופנס  רפאל לובנסו
 צילום:  הישאם אלאוי
 מדינה:  צרפת, בלגיה 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  24 בינואר 2007
 משך הקרנה:  95 דק' 
 שפת הסרט:  צרפתית 
 סוגה:  סרט דרמה 
 הכנסות באתר מוג'ו:   privateproperty
 דף הסרט ב־IMDb
 
דיני רכוש (בצרפתית: Nue propriété) הוא שמו של סרט קולנוע צרפתי שיצא לאקרנים בשנת 2007 בבימויו של יואכים לאפוס.
תקציר עלילה

הסרט עוקב אחרי פסקל (המגולמת על ידי איזבל הופר) שמגדלת את שני ילדיה התאומים האחאיים, תיירי (המגולם על ידי ז'רמי רנייה) ופרנסואה (המגולם על ידי יאניק רנייה), בחווה כפרית לאחר גירושיה מבעלה. הבעל נישא לאישה אחרת, ופסקל מנסה לשקם את חייה, מסרבת להתיר לבעלה הגרוש להיכנס לחווה ומנסה לקיים מערכת יחסים עם שכנה, יאן (המגולם על ידי כריס קופנס). יאן ופסקל מתכננים להקים בית מלון קטן ומסעדה, אולם לצורך זה עליה למכור את החווה שנמצאת למעשה בבעלות שני ילדיה. פרנסואה ותיירי מקיימים בתחילת הסרט מערכת יחסים אינטימית וחברית (הם משחקים יחד, מתקלחים יחד ורבים כל הזמן) ובהמשך, בשל הסכמתו של פרנסואה למכירת הבית והתנגדותו של תיירי מתחילים להתרחק זה מזה ולריב. בסופו של הסרט עוזבת פסקל את ילדיה בבית, ופרנסואה ותיירי מתחילים לריב - ריב שמסתיים בפציעה קשה של פרנסואה שעלולה להביא למותו.
הפקת הסרט, פסטיבלים וסרטים

דיני רכוש, סרטו השלישי של לאפוס, הוקרן בפסטיבלים רבים, בהם פסטיבל ונציה, פסטיבל טורונטו, פסטיבל רוטרדם, פסטיבל הונג קונג ופסטיבל הסרטים הבינלאומי חיפה. לאפוס היה מועמד בשל סרט זה לפרס אריה הזהב בפסטיבל ונציה, ואף זכה בפרס סיגניס בפסטיבל זה.
דייוויד פאוסטינו

| --- | --- |

דייוויד פאוסטינו
 לידה:  3 במרץ 1974 (בן 50) לוס אנג'לס, ארצות הברית 
 שם במה:  David Faustino 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1980 
 בן או בת זוג:  Andrea Faustino (2004–2007) 
 http://www.davidfaustino.com/
 פרופיל ב-IMDb
 
דייוויד אנתוני פאוסטינו (באנגלית: David Anthony Faustino; נולד ב-3 במרץ 1974) הוא שחקן וראפר אמריקאי, ידוע בעיקר בשל תפקידו כבאד באנדי בסדרה נשואים פלוס וכמדובב דמותו של מאקו בסדרת האנימציה "האגדה של קורה".
חייו ועבודתו

פאוסטינו נולד בלוס אנג'לס קליפורניה ב-3 במרץ 1974, בנם של קיי פרימן ורוג'ר פאוסטינו. אביו, רוג'ר, היה יצרן חליפות. לדייוויד שני אחים. אחיו החורג מנישואיה הקודמים של אמו, ג'ף לייבר, גם הוא שחקן פעיל. אחיהם הצעיר, מייקל, הופיע במספר פרקים בסדרה נשואים פלוס, לרבות בפרק שדייוויד עצמו כתב בשם T*R*A*S*H (ז*ב*ל באנגלית).
הופעתו הראשונה על המסך הקטן הייתה בגיל שלושה חודשים, כאשר הופיע בתוכנית מיוחדת של לילי טומלין. מאז לא הופיע בטלוויזיה עד לשנות השמונים. הוא שיחק בבית קטן בערבה, וכן היה בהופעות אורח בסדרות כמו קשרי משפחה וספינת האהבה. בשנת 1987 החל לשחק בסדרה שפרסמה אותו - נשואים פלוס, בתפקיד באד באנדי (בנם של אל ופגי באנדי). בסדרה זו כיכב במשך 257 פרקים, מה-5 באפריל 1987 כאשר הסדרה שודרה לראשונה ועד ל-9 ביוני 1997.
ב-2001, פאוסטינו שיחק בסרט "10 Attitudes".
כמו כן כיכב גם במספר פרקים בסדרות כמו פרקר לואיס ומד טי.וי ובסרט משפחת אדמס החדשה. בשנת 2012 דיבב את דמותו של מאקו כשף האש בסדרה האגדה של קורה.
חייו האישיים

לאחר שנפגשו במרכז רוחני בלוס אנג'לס ויצאו במשך חמש שנים, דייוויד ואנדראה אלמר התחתנו ב-24 בינואר 2004. הזוג נפרד במאי 2006. הוא סירב לשלם לה דמי מזונות ודרש גט ב-6 בפברואר 2007.
בחודש מאי 2007 דייוויד נעצר בגין אחזקה לא חוקית של מריחואנה. התיק שנפתח לו נסגר לאחר שהסכים להשתתף בתוכנית לגמילה מסמים.
הוא בעלים של מועדון לילה בלוס אנג'לס בשם "בליסטיקס", כפי שמו של אלבום הראפ שלו.
לקריאה נוספת

יערה יעקב, "באד באנדי" יתארח בסדרה "משפחה מודרנית", באתר ynet, 19 בדצמבר 2012
רותה קופפר, איחוד צפוי וסדרת המשך ל"נשואים פלוס", באתר הארץ, 13 בספטמבר 2014
בן זגגי, להרים מסך: RTL תחת חקירה, באד באנדי מחפש כיוון, באתר nrg‏, 30 ביוני 2009
גריגורי אוגריומוב

| --- | --- |

 לידה:  11 במאי 1764 (יוליאני) מוסקבה, האימפריה הרוסית 
 פטירה:  28 במרץ 1823 (יוליאני) (בגיל 58) סנקט פטרבורג, האימפריה הרוסית 
 מקום קבורה:  בית עלמין סמולנסקי 
 מקום לימודים:  האקדמיה הקיסרית לאמנויות (1785) 
 תחום יצירה:  ציור 
 הושפע על ידי:  דמיטרי לויצקי 
 
גריגורי אוגריומוב (ברוסית: Григорий Угрюмов‏; 11 במאי 1764 – 28 במרץ 1823) היה צייר דיוקן והיסטוריה רוסי בסגנון קלאסי.
ביוגרפיה

הוא נולד למשפחת סוחרים שהיו במקור ממחוז ירוסלבל. בשנת 1770, הוא נרשם לכיתות יסוד באקדמיה הקיסרית לאמנויות ולאחר מכן למד אצל איוואן אקימוב. הוא סיים את לימודיו בשנת 1785 וזכה במדליית זהב על ציורו של הגר וישמעאל במדבר.  ב-1787 הוא קיבל מלגה ללימודים באיטליה, שם צייר פסלים קלסיים ועם שובו לרוסיה הפך למורה לציור היסטוריה באקדמיה.
ב-1794 הוא הפך למועמד לאקדמיה וקיבל את התואר ב-1797 על ציורו את יאן אוסמר- גיבור מהמאה ה-10. בשנת 1800, הוא התמנה לפרופסור וישב במועצת המנהלים של האקדמיה. בשנת 1820, הוא הפך לרקטור של ציור היסטוריה.
הוא זכה בהכרת רצף של צארים וצארינות, וביצע עבודות גדולות בקתדרלת השילוש של מנזר אלכסנדר נבסקי, טירת מיכאילובסקי, קתדרלת קאזאן ובכנסיית גדוד המשמר של פינלנד.
הוא היה ידוע גם בזכות דיוקנאותיו של אנשים בולטים מחוץ לאצולה.
תלמידיו כללו שמות רבים שהפכו לציירים מוכרים כמו אנדריי איוואנוב, ואסילי שבייב, ואסילי סזונוב, אלכסיי יגורוב ואורסט קיפרנסקי.
גלריה

הגר וישמעאל במדבר, 1785
אלכסנדר נבסקי בפסקוב לאחר ניצחונו על הגרמנים, 1793
מבחן הכוח של יאן אוסמר, 1796–1797
לכידת קאזאן על ידי איוואן הרביעי, 1800
הערות שוליים

↑  Kenneth, Grigory Ugryumov, www.rusartnet.com (באנגלית בריטית)
| --- | --- |
בקרת זהויות :  GND: 106252747X  ISNI: 0000 0000 5729 1225  NKC: jn20000701859  NTA: 071349855  RKD: 78686  ULAN: 500069068  VIAF: 84037782   WorldCat (עם VIAF): 84037782
גרנולומטוזיס עם פוליאנגאיטיס

| --- | --- |

 תחום:  אימונולוגיה 
 תסמינים:  דלקת כלי דם, granulomatous inflammation 
 טיפול:  ציטוקסן 
 קישורים ומאגרי מידע
 eMedicine:  332622 
 MeSH:  D014890
 סיווגים
 ICD-11:  4A44.A1 
 
גרנולומטוזיס עם פוליאנגאיטיס (GPA; לשעבר, "מחלת וגנר גרנולומטוזיס") היא דלקת הפוגעת בכלי דם שונים בגוף, בהם האף ומערותיו, הריאות והכליות. המחלה מאופיינת בהימצאות נוגדנים עצמיים כנגד החלבון פרוטאינאז-3, המכונים גם C-ANCA.
המחלה נקראה במקור על שם הד"ר פרידריך וגנר שתיאר לראשונה את הדלקת בשנת 1936, והמונח גרנולומטוזיס  
מציין את מרקם וחזות הדלקת כפי שהיא נראית מבעד למיקרוסקופ. בשנת 2006 לאחר שהתגלו עדויות על תמיכתו של ד"ר פרידריך וגנר במשטר הנאצי, ומשום שהיה מבוקש על ידי רשויות החוק בפולין עקב פשעי מלחמה, הוחלט שלא להשתמש יותר בשם "מחלת וגנר", ובמקום זאת הוחלט סופית ב-2011 לשנות את שם המחלה ל-"גרנולומטוזיס עם פוליאנגיטיס".
הדלקת אינה זיהומית ועל כן נחשבת כאוטואימונית וגורמיה אינם נהירים דיים. 
הדלקת שייכת לקבוצת מחלות הנקראות וסקוליטיס (מחלות כלי דם).
הדלקת נדירה בגילאי הילדות, ובבדיקות שנערכו עלה, כי על כל מיליון ילדים, נוספים בשנה בממוצע שני חולים חדשים בדלקת. 
במבוגרים הדלקת מצויה יותר.
טיפול במחלה מתבצע על ידי חומרים מדכאי תגובות דלקתיות, כגון סטרואידים ותרופות ציטוקסיות.